جيل Z

جيل Z (كاتّقرى جيل زيد، ب النڭليزية generation Z ولّا gen Z ولّا zoomers، زومرز) هيّ الجماعة د الناس لي كينتاميو للجيل لي بان مور جيل لألفية (لي كايتسمى حتى جيل Y) و قبل من جيل ألفا. عند لباحتين و ف لميديا، لولادات ديال جيل Z كيبداو ف وسط تال اللخر د التسعينات، و كيتسالاو ف بدية عوام 2010 (يعني لي دابا ف عمرهم مابين 15 و 30 عام تقريباً)، و كاين لي كيحدد لبدية ف عام 1997 و النهاية ف 2012 (لي ف عمارهم مابين 13 و 28 عام). أغلبية ديال الدريات و الدراري ف جيل Z واليديهم من جيل X، و أغلبية د ولادهم غادي يكونو من جيل بيطا.

حيت دوّزو صغرهم ف لألفينات و عوام 2010، جيل زيد كيتميّزو ب كونهم أول جيل كبر معا طيكنولوجيا لويب 2.0 و الطيكنولوجيا الرقمية بشكل عام، ب عتيبارها شي حاجة منتاشرة و عادية. من طفولتهم، كانو كايتفرّجو ف لڤيديوات و السيريات د لويب على منصات بحال يوتيوب،How younger voters will impact elections: Meet the Plurals و كايلعبو لوعاب د أنتيرنيت بحال كلوب پينڭوينVideo essayists you should watch: Li Speaks و ماينكرافت.From Pixels To Paychecks: How Minecraft Is Launching Gen Z's Careers ف لمراهقة و فترة الرشد ديالهم (عوام 2010 و 2020)، تّعتابرو جيل رقمي، وخا ماشي ديما كايكونو مجهدين ف الطيكنولوجيا الرقمية و كيقدرو يلقاو صعوبة ف لأوساط د لخدمة لڤيرتوالية virtual workspaces.

جيل Z بشكل عام توصف ب كونو "مأدّب كتر و ماشي تابع للذة" عكس لأجيال لي سبقوه. لحالات د لحمل ف لمراهقة منتاشرة قل عندهم، كايكونصوميو الشراب قل (هادشي ماكينطابقش على لكماية ولّا لاضروڭ)، و ف لموعدال مركّزين كتر على لقراية و لإمكانيات د لخدمة. و عندهم معا تعطال لبليزير delaying gratification كتر من لمراهقين لي كبرو ف الستينات. السيكتين sexting (تبادل لميصاجات الجنسية) ولّات عندو شعبية ف فترة مراهقة جيل زيد، و التأتير النفسي ديال هادشي باقي مامعروفش مزيان. كاين وعي كبر ب الصحة النفسية و تشخيص طبي كتر عند هاد الجيل، و بزاف كيڭولو بلي كيعانيو من قلة النعاس. التأتير السلبي ديال كترة التفراج بان كتر عند لمراهقين ف اللخر ديال عوام 2010 ب لمقارنة معا الدراري الصغار. التحافات الشبابية (تقافات تحتية شبابية) بقاو موجودين، ولايني مابقاوش كايبانو ف لواجهة. النوصطالجيا كاتعتابر وحدة من الطيمات لأساسيين ديال عوام 2010 و 2020.

 مصادر 

تصنيف:لقرن 21
تصنيف:لقرن 20
تصنيف:نيولوجيزمات د عوام 1990